Технологица чолхе а, яккхий тӀулгийн нартолаш нийсачу нартолан конструкцешца ян йолийра бетон юкъаяьллачул тӀаьхьа Руман архитектуран революцин заманахь килсаш а, яккхийра юкъараллин гӀишлош еш. Румхоша, шайн исбаьхьалла къегинчу муьрехь, нартол йоттаран бакъонаш евзина, майра лелайора уьш дукха яккхий меттигашна тхов къовлуш. Лору, уггаре шира нартол, хӀинца йолчех, руман Пантеонехь ю, иза йоьттина вайн эран 128 шарахь. Кхузахь ахсферан нартол ю, боьххьехь гоьрга Ӏуьрг ду серло чукхетитархьама дитина, цуо къовлу гоьрга гӀишло диаметр 43½ м йолу. Шира румхоша нартол кечйора чухула йоькъуш арагӀоьртина хьала-охьа а, анасиза а пӀендапршца, цара йора кессонаш.